அவை இனிமையான நாட்கள், நண்பர்களே!
இன்று பல விஷயங்கள் நம்மைக் கெடுத்துக்கொண்டு இருக்கின்றன.
தொலைக்காட்சியை விட மோசமான விஷயம் ஒன்று இருக்கிறது.
தொலைக்காட்சியாவது வீட்டிலேயேதான் இருக்கும்
ஆனால், இது நம் கூடவே எப்பொழுதும் வரும்
நம் வாழ்க்கையை கெடுப்பதற்காகவே.
எதைப் பற்றி பேசிக்கொண்டிருக்கிறேன் என்று உங்களுக்கே தெரியும்.
ஆம், கைபேசியேதான்!
அவை இப்போதெல்லாம் வெறும் கைபேசிகள் அல்ல.
மாறாக சூட்டிகைப்பேசிகள், ஸ்மார்ட் ஃபோன்
அவைகள்தான் சூட்டிகையாகச் செயல்படுகின்றன. நாமல்ல.
அவைகளுக்கு எல்லாமே தெரிகிறது.
 நாமும்  அவைகளைப் பிறந்த குழந்தைகளைப் போல் பொக்கிஷமாக பாதுகாக்கிறோம்.
எப்பொழுதும் நமக்கு அருகிலேயே வைத்துக்கொள்கிறோம்
சில வினாடிகளுக்கு ஒரு முறை பார்த்துக்கொண்டே இருக்கிறோம்
எல்லாப் பக்கமும் தடவிக்கொடுத்துக்கொண்டே இருக்கிறோம்
அந்த சூட்டிகைக்குழந்தையோ எப்பொழுதுமே பசியாகவே இருக்கிறது.
அதற்கு மின் உரம் ஏற்றிக்கொண்டே இருக்க வேண்டும்.
நமது பழைய நோக்கியா அலைபேசி  நினைவிருக்கிறதா,  நண்பர்களே?
அந்தக்காலங்களில்தான் நாம் உண்மையிலேயே அலைபேசியில் பேசிக்கொண்டோம்
இப்போது இருக்கும் சூட்டிகைப்பேசி  நம் கவனத்தை சிதறடிக்க  மட்டுமே வந்திருக்கிறது.
எளிமையான அந்த நோக்கியா அலைபேசி இருந்த பொழுது,
பலமணி நேரங்கள் பேசினாலும் ஒன்றும் ஆகாது.
இந்த சூட்டிகைப்பேசியில்  சில நிமிடங்களிலேயே பொருள் மிகவும் சூடாகிவிடுகிறது!
இப்போது நடக்கும் சூடான விவாதங்களுக்கெல்லாம் இதுதான் காரணம், நண்பர்களே!
நீங்கள் இந்தச் செய்தியை  கேள்விப்பட்டீர்களா?
மின்னூற்றலில் இருந்தபோது கைபேசியை எடுத்துப்பேசியதால்
அந்த கைப்பேசி முகத்தின்மேலேயே வெடித்துவிட்டதாம்!
பார்த்தீர்களா, எவ்வளவு ஆபத்தானது இந்த சூட்டிகைப்பேசி?
இதனால் எல்லோருக்கும் பெரும்பயம் வந்துவிட்டது
எனது பக்கத்து வீட்டு பெரியவர் தனது கைபேசி எண்ணை எனக்கு தந்துவிட்டு, சொல்கிறார்:
"இதுதான் என் அலைபேசி எண், தம்பி!
ஆனால் தயவுசெய்து நான் கைப்பேசிக்கு மின்னேற்றும்பொழுது அழைக்காதீர்கள்"
இந்தக் சூட்டிகைப்பேசி பேசுவதற்காகவே அல்ல!
நமது கவனத்தை சிதறடிப்பதற்காகவே.
நாம் இந்தக் கைபேசியில் அதிகம் பேசாததால்,
இப்பொழுதெல்லாம் யார் இதில் அதிகம் பேசுகிறார்கள் தெரியுமா?
அந்த கைபேசி நிறுவனங்கள்தான்!
ஏர்டெல் போன்ற நிறுவனங்கள்
உதாரணத்திற்கு, பத்தாண்டுகளுக்கு முன்,
வருண் எங்கே?
நான் வருணை அழைத்தால்,
பத்தாண்டுகளுக்கு முன், நான் வருணை கைபேசியில் அழைத்து 
அவர் எனது அழைப்பை ஏற்கவில்லையென்றால்,
கைபேசி  ஒலித்துக்கொண்டே இருக்கும்.
அதாவது  கைபேசி ஒலித்துக்கொண்டே இருந்தால்,
வருண் எனது அழைப்பை ஏற்கவில்லை என்பது எனக்குத் தெரிந்துவிடும்
இதில் என்ன குழப்பம்?
எல்லாம் தெளிவாகத்தானே இருக்கிறது?
ஆனால். இப்போது  கைப்பேசி நிறுவனம் அழைப்பில் தலையை நுழைக்கிறது
என்ன நிலவரம் என்பதை தெளிவுபடுத்துகிறார்களாம்.
அழைப்பொலி ஆறுமுறை ஒலித்தபிறகு, அவர்கள் இதைச்சொல்கிறார்கள்:
"நீங்கள் அழைத்த வாடிக்கையாளர் தற்போது உங்களது அழைப்பினை ஏற்கவில்லை."
"ஓஹோ அப்படியா!?
வருண் கைப்பேசியில் பேசியது போல் அல்லவா இருந்தது
க்ர்ர்ர்ர்.....  க்ர்ர்ர்ர்......
அவன் இப்படித்தான்யா பேசுவான்!
க்ர்ர்ர்ர்.....  க்ர்ர்ர்ர்......"
அடேய்! உங்கள் வேலையை பாருங்களேன்?
அதோடு ஒரு யோசனையும் கொடுப்பார்கள்
"சிறிது நேரம் கழித்து அழைக்கவும்."
"ஏம்ப்பா, இதுகூடவா எங்களுக்குத் தெரியாது?
எனக்கு தெரியாதா?
நான் அவனோடு பேசுவேன் அல்லது மின்னஞ்சல் அனுப்புவேன்,
இங்குதானே இருக்கிறான்.
அவனோடு நேரடியாகவே பேசுவேன், பரவாயில்லையா?"
அவர்கள் மிகவும் புத்திசாலித்தனமாகப் பேசுகிறார்கள்
ஒரு வேளை நீங்கள் 30 நிமிடங்களுக்கு எந்த அழைப்பையும் ஏற்கவில்லையென்றால்,
30 நிமிடங்களுக்கு எந்தவொரு அழைப்பையும் ஏற்கவில்லையென்றால்,
ஒரு பிரத்யேகமான அறிவிப்பை தருவார்கள்.
"நீங்கள் அழைத்த வாடிக்கையாளர் தற்போது எந்த அழைப்பையும் ஏற்பதில்லை
இயற்கையின் அழைப்பைக் கூட"
டேய்!!
இந்த அறிவிப்புகள் உங்கள் வாழ்க்கையுடனே  விளையாடுகின்றன
மனஉளைச்சலை உண்டாக்குகின்றன
அன்று, நான் எனது நிகழ்ச்சி ஒன்றை 10:30-11 மணியளவில்  முடித்துவிட்டு
வீடு திரும்பிக்கொண்டிருக்கையில்,
எனது மனைவியை அழைத்தேன்.
கைப்பேசி தொடர்பு உபயோகத்தில் இருந்தது
அதற்காக, அவர்கள் ஏன் இப்படிச் சொல்ல வேண்டும்?
"நீங்கள் அழைத்த வாடிக்கையாளர் வேறொருவருடன் பேசிக்கொண்டிருக்கிறார்"
"11 மணிக்கு யாருடன் பேசிக்கொண்டு இருக்கிறாள்?" என்று நான் குழம்புகிறேன்.
ஒரு சாதாரண எச்சரிக்கை பீப் ஒலியாக இருந்தால்
அம்மாதான் அழைத்திருப்பார்கள் என்று  நானே நினைத்துக்கொள்வேன்
ஆனால், இடையில் அவர்கள் நுழைந்து குழப்பிவிடுகிறார்கள்!
தமிழில் கேட்க இன்னும் கேவலமாக இருக்கும்.
"நீங்கள் தொடர்பு கொள்ள விரும்பும் சந்தாதாரர் வேறொருவருடன் தொடர்பில் இருக்கிறார்."
"டேய்!!
டேய்!!
நீங்கள் அந்தளவுக்கு புத்திசாலியாக இருந்தால்,
அவள் யாருடன் பேசிக்கொண்டிருக்கிறாள் என்று சொல்லுங்களேன் பார்க்கலாம்?"
